b'\n_START_ARTICLE_\nTakahe\n_START_SECTION_\nBeskrivelse\n_START_PARAGRAPH_\nTakahe er den st\xc3\xb8rste fuglen i riksefamilien. Den er ca. 63 cm lang. Vekten er omtrent 2,7 kg hos hannene og 2,3 hos hunnene. Den har sterke bein og et stort nebb. Fargen p\xc3\xa5 en voksen takahe er lillabl\xc3\xa5 med gr\xc3\xb8nnbl\xc3\xa5e farger p\xc3\xa5 oversiden. Beina er r\xc3\xb8d/rosa-aktig. Kj\xc3\xb8nnene er like, men hannene er litt st\xc3\xb8rre enn hunnene.\n_START_SECTION_\nAtferd\n_START_PARAGRAPH_\nTakahen lever p\xc3\xa5 gressletter. F\xc3\xb8r menneskene kom til New Zealand levde den i sumpomr\xc3\xa5der, men disse ble omgjort til jordbruksomr\xc3\xa5der. Takahen spiser gress, planter og insekt. Takaher er monogame fugler. Reiret bygges under busker og kratt. De legger to egg.\n_START_SECTION_\nUtbredelse\n_START_PARAGRAPH_\nTakahen lever i Murchison Mountains ved Te Anau-sj\xc3\xb8en der den ble gjenoppdaget 20. november 1948. Man har ogs\xc3\xa5 satt ut noen f\xc3\xa5 individer p\xc3\xa5 de rovdyrfrie \xc3\xb8yene Tiritiri Matangi, Kapiti, Maud og Mana. I januar 2011 ble det satt ut en liten mengde med takaher i naturreservatet Zealandia i Wellington. Etter 1982 har bestanden hvert p\xc3\xa5 mellom 110 til 225 individer.'